Tartu vojevoodkond

**Tartu vojevoodkond** (poola województwo dorpackie) oli Poola-Leedu haldusüksus (vojevoodkond; algselt kuni 1598. aastani Tartu presidentkond) Liivimaa hertsogkonnas, mis moodustati pärast Poola-Leedu ja Moskva tsaaririigi vahelise Jam-Zapolski vaherahu sõlmimist, millega Liivimaa ja sealhulgas endise Tartu piiskopkonna maavaldused siirdusid Poola-Leedu võimkonna alla.

Tartu vojevoodkond oli üks kolmest Liivimaal moodustatud Liivimaa hertsogkonna vojevoodkonnast Pärnu ja Võnnu kõrval.

## Juhid
### Vojevoodid

Tartu vojevoodkonna (algselt Tartu presidentkond) vojevoodid ehk kubernerid:

* 1589–1598 Tartu presidentkonna president Jan Abramowicz (surnud 1602)
* 1598–1600 vojevood Jan Abramowicz (surnud 1602)
** 1598 Gerard Denhoff (Gerhard Dönhoff; umbes 1550–1598)
* 1600–1602 Marcin Kurcz (surnud 1602)
*1602– vakantne
* 1609–1617 Teodor Dadźbog Karnkowski (1573–1617)
* 1617–1627 Mikołaj Kiszka (u. 1588–1644)

26. augustil 1625 kapituleerus Rootsi-Poola 1621–1625 sõjas Tartu Poola garnison Rootsi vägedele, vojevoodkonna ala läks Rootsi Kuningriigi võimu alla, kuid Poola jätkas vojevoodide titulaarselt ametisse nimetamist kuni Oliwa rahuni 1660. aastal.

* 1627–1634 Kasper Denhoff (Caspar Dönhoff; umbes 1588–1645)
* 1634–1640 Gothard Jan Tyzenhauz (surn.1640)
* 1641–1651 Andrzej Leszczyński (u.1606–1651)
* 1651–1651 Enoch Kolenda
* 1651–1654 Teodor Denhoff (surnud 1654)
* 1654–1654 Zygmunt Opacki (surnud 1654)
** 1654–1658 Olbracht Opacki (umbes 1621–1680) ?

Vene-Rootsi sõja (1656–1661) tõttu Moskva tsaaririigi võimkonnas.

* ?–1657 Aleksander Ludwik Wolff
* 1657–1658 Zygmunt Wybranowski
* 1658–1660 Przecław Paweł Leszczyński (1605–1670)
* 1670–1676 Samuel Leszczyński (1637–1676) ?

### Kastellaanid
Tartu kastellaanid (kasztelan dorpacki; kasztelan derpski):

* 1599–1609 Maciej Leniek (u.1545–1609)
* 1612–1620  Bertrand Holzschuher (surnud umbes 1625)
* 1620–1621 Jan Korsak-Hołubicki
*1621–1627 vakantne
* 1627–1631 Aleksander Massalski (surnud 1643) - ametis fiktiivselt
* 1638–1643 Piotr Rudomina-Dusiacki (surnud 1649) - ametis fiktiivselt
* 1644–1646 Henryk Denhoff (u.1585–1659) - ametis fiktiivselt
*1646–1649/50 vakantne

## Staarostkonnad

Liivimaa riigimaadel moodustati 1582 Liivimaa konstitutsiooniga Tartu presidentkonnas halduspiirkondadena 10 ringkonda: Adzelski (saksa k. *[[Atsele ordulinnus|Adsel]]*), Dorpacki (Dorpat), Edempejski (*[[Otepää kihelkond|Odenpäh]]*), Kierepecki (*[[Kirumpää piiskopilinnus|Kirrumpäh]]*), Lajski (*[[Laiuse ordulinnus|Lais]]*), Marienburski (*[[Aluliina ordulinnus|Marienburg]]*), Nowogródzki (*[[Vastseliina piiskopilinnus|Neuhausen]]*), Randeński (*[[Rannu vasallilinnus|Randen]]*), Ryngeński (*[[Rõngu vasallilinnus|Ringen]]*), Zangnicki (*[[Sangaste kihelkond|Sagnitz]]*) ringkond.
Hilisematest staarostkonnast jäid Tartu vojevoodkonda viis staarostkonda, mille staarostid haldasid ka folvarke ehk Rzeczpospolita riigimõisu: 
* Tartu staarostkond
* Põltsamaa staarostkond, 
* Laiuse staarostkond, 
* Kirumpää staarostkond, staarostkonnas Väimela mõis, Võru mõis, *Karliczmoisa, Czarno Rzeczny* mõis
**Kirumpää staarost: Laczky
* Vastseliina staarostkond, staarostkonnas Vastseliina mõis, Rõuge mõis, Roosa mõis.
**Vastseliina staarost: ..1602.. Maciej Leniek (u.1545–1609); ..1625.. Wolter von Plettenberg

## Vaata ka
* Poola aeg
* Poola-Rootsi sõda (1600–1611)
* Liivimaa vojevoodkond
* Liivimaa kubermang

## Viited

## Kirjandus
* Richard Hausmann: Über das Inventar der Starostei Dorpat im Jahre 1582., [1902]
* August Westrén-Doll:Das Inventar der Starostei Dorpat im Jahre 1582. —  Sitzungsberichte der gelehrten estnischen Gesellschaft 1922. Dorpat 1923, lk 32–56.